hotchpotch/miracl-hf-unified huggingface dataset:
หลวงอนุสารสุนทร (สุ่นฮี้ ชุติมา)
หลวงอนุสารสุนทร หรือชื่อจริงคือ สุ่นฮี้ ชุติมา เป็นคหบดีชาวเชียงใหม่และกรมการพิเศษเมืองนครเชียงใหม่
สุ่นฮี้ ชุติมา เกิดเมื่อ พ.ศ. 2410 ที่เมืองลำพูน เป็นบุตรคนที่ 6 ของนายต้อย แซ่ฉัว ชาวจีนจากมณฑลกวางตุ้ง และนางแว่น แซ่แต้ เมื่อบิดาเสียชีวิตลงในปีพ.ศ. 2428 นายสุ่นฮี้ย้ายจากบ้านดั้งเดิมที่ลำพูนมาอยู่บ้านใหญ่ที่เชียงใหม่ และเข้ารับช่วงดูแลกิจการและทรัพย์สินของครอบครัว นายสุ่นอี้เปิดห้างค้าของเบ็ดเตล็ด ทั้งนาฬิกา ตะเกียง ปืน เป็นต้น
นายสุ่นฮี้ทำการสมรสกับนางสาวคำเที่ยง บุรี เมื่อพ.ศ. 2431 หลังจากนั้นก็ได้ร่วมตั้งห้างย่งไท้เฮง (ร่วมทุนกับหลวงนิกรจีนกิจ) ขึ้นที่ถนนท่าแพ และยังตั้งห้างชัวย่งเส็ง หรือต่อมาคือห้างอนุสารฯเปิดขายสินค้าเบ็ดเตล็ด โดยล่องเรือหางแมงป่องนำสินค้าเกษตรและของป่าไปขายยังกรุงเทพและซื้อเครื่องมือ เครื่องใช้ และเครื่องจักรต่างๆขึ้นมาขาย ห้างชัวย่งเส็งจึงเป็นที่นิยมของบรรดาเจ้านายฝ่ายเหนือ มิชชันนารี และข้าราชการในเชียงใหม่เป็นอันมาก นอกจากนี้นายสุ่นฮี้และนางคำเที่ยงยังทำธุรกิจโรงรับจำนำ
ในพ.ศ. 2453 นายสุ่นฮี้ได้รับพระราชทานสัญญาบัตรเป็น "ขุนอนุสารสุนทร" และในพ.ศ. 2467 ก็ได้เลื่อนเป็น "หลวงอนุสารสุนทร" ที่ตำแหน่งกรมการพิเศษเมืองนครเชียงใหม่ หลวงอนุสารสุนทรยังเป็นผู้ริเริ่มกิจการเดินรถโดยสารขึ้นในเชียงใหม่ รับส่งผู้โดยสารระหว่างเชียงใหม่–ลำพูน ในการติดต่อค้าขายกับชาวต่างประเทศ โดยเฉพาะอย่างยิ่งการใช้ภาษาอังกฤษซึ่งมีความจำเป็นอย่างมาก ดังนั้นท่านจึงริเริ่มให้มีโรงเรียนขึ้น โดยหลวงอนุสารสุนทรได้ติดต่อหาครูสอนภาษาอังกฤษมาจากเมืองมะละแหม่งชื่อหม่องส่วยต่อ เปิดเป็นโรงเรียนสอนภาษาอังกฤษขึ้น ชื่อว่า "โรงเรียนหม่องส่วยต่อ"
หลวงอนุสารสุนทร และนางคำเที่ยง บุรี มีบุตรธิดาด้วยกัน 2 คน คือ:
ปราโต
ปราโต () เป็นนครและเทศบาลในแคว้นตอสคานา เมืองหลักของจังหวัดปราโต ประเทศอิตาลี เมืองตั้งอยู่ตีนเขาของมอนเตเรตายา ที่ระดับความสูง ระดับต่ำสุดของเทศบาลคือ ใกล้กับกัสซีเนดีตาโวลา และจุดสูงสุดของมอนเตกันตากริลโลที่ความสูง มีแม่น้ำบีเซนซีโอ แควแม่น้ำอาร์โน ไหลผ่านเมืองนี้
ประชากรมีเมืองมีมากกว่า 193,000 คน ปราโตเป็นเมืองใหญ่เป็นอันดับ 2 ของแคว้นตอสคานา และเป็นเมืองใหญ่อันดับ 3 ของอิตาลีกลาง เป็นรองกรุงโรมและฟลอเรนซ์
ในอดีตเศรษฐกิจของเมืองปราโตขึ้นอยู่กับอุตสาหกรรมสิ่งทอ หอจดหมายเหตุดาตีนีมีชื่อเสียงด้านการเก็บเอกสารด้านเศรษฐกิจปลายยุคกลางและประวัติศาสตร์การค้า ที่เขียนขึ้นระหว่างปี ค.ศ. 1363 ถึง 1410
บิสกอตตี อาหารประเภทขนมปังกรอบ คิดค้นที่เมืองแห่งนี้ในช่วงยุคกลาง
ซันกง
ซันกง (; "สามพระยา") เป็นคำเรียกข้าราชการชั้นสูงสุดสามตำแหน่งในจีนโบราณ
ตำแหน่งสามข้าราชการผู้ใหญ่นี้มามีแต่โบราณ ข้าราชการทั้งสามรับผิดชอบกันคนละฝ่าย ถือเป็นที่ปรึกษาที่รับใช้ใกล้ชิดเบื้องยุคลบาท แต่อำนาจหน้าที่มักทับซ้อนกัน ภายหลังมีการนำตำแหน่งไปขายเพื่อเพิ่มเงินในท้องพระคลัง ดังนั้น ใน ค.ศ. 208 เฉา เชา (曹操) จึงยุบซันกงทิ้งเสีย แล้วตั้งตำแหน่งเฉิงเซี่ยง (丞相; "อำมาตย์ผู้ช่วย") หรืออัครมหาเสนาบดี ขึ้นแทน เป็นอันสิ้นสุดตำแหน่งซันกง
ในแต่ละสมัย ซันกงหมายถึงตำแหน่งแตกต่างกันไป ดังนี้
สมัยราชวงศ์โจว (周朝) ซันกง ได้แก่
สมัยราชวงศ์ฮั่นตะวันตก (西漢朝) ซันกง ได้แก่
สมัยราชวงศ์ฮั่นตะวันออก (東漢朝) ซันกง ได้แก่เนื่องจากตำแหน่งทั้งสามมีคำว่า "ซือ" (司; "ผู้ดูแล") ในสมัยนี้จึงมักเรียก "ซันซือ" (三司) มากกว่า "ซันกง"
ราชวงศ์ฮั่นแบ่งขุนนางออกเป็น 20 ขั้น (ลดเหลือ 16 ขั้นตั้งแต่หลัง 32 ปีก่อนคริสตกาล) แต่ละขั้นได้รับศักดินา (石) ต่างกันไป ข้าราชการในกลุ่มซันกงถือศักดินาสูงสุด คือ 10,000 ไร่
อะบู ซัยยาฟ (ผู้นำไอเอสไอแอล)
อะบู ซัยยาฟ () เป็น"ชื่อในสงคราม"ของผู้นำอาวุโสแห่งรัฐอิสลามอิรักและลิแวนต์ (ไอเอสไอแอล) ซึ่งได้รับการกล่าวว่าเป็นผู้กำกับดูแลการดำเนินงานด้านแก๊สและน้ำมัน เจ้าหน้าที่สหรัฐได้ระบุชื่อจริงของอะบู ซัยยาฟ ว่าเป็น ฟัตฮี บิน อะวัน บิน ญีลดี มูรัด อัตตูนีซี () อะบู ซัยยาฟ ถูกสังหารในคืนวันที่ 15–16 พฤษภาคม ค.ศ. 2015 ในขณะที่ต่อต้านการจับกุมระหว่างปฏิบัติการของเดลตาฟอร์ซกองทัพบกสหรัฐทางตะวันออกของประเทศซีเรีย
ปฏิบัติการนี้เป็นความพยายามที่จะจับกุมเขาและภรรยาในข้อสงสัยเกี่ยวกับการมีส่วนร่วมหรือ "ความรู้ลึก ๆ" ในปฏิบัติการตัวประกันของรัฐอิสลาม โดยเคย์ลา มูลเลอร์ ได้รับรายงานว่าเป็น "เชลยศึกส่วนตัว" ของอะบู ซัยยาฟ ส่วนทหารสหรัฐไม่ได้เสียชีวิตหรือได้รับบาดเจ็บในระหว่างปฏิบัติการ
นั่นเป็นครั้งแรกของการโจมตีทางบกโดยตรงต่อเป้าหมายกลุ่มก่อการร้ายโดยทหารสหรัฐในประเทศซีเรีย (ส่วนปฏิบัติการภาคพื้นดินของสหรัฐในประเทศซีเรียช่วงก่อนหน้านี้เป็นภารกิจกู้ภัย) สิ่งของรวมถึงข้อมูลหลายเทระไบต์จากแล็ปท็อป, โทรศัพท์มือถือ และวัสดุอื่น ๆ ได้รับการกู้คืนมาจากที่เกิดเหตุและนำมาใช้เพื่อวัตถุประสงค์ในการสืบราชการลับ ข้อมูลเพิ่มเติมได้รับการเก็บรวบรวมในการโจมตีมากกว่าที่อื่น ๆ ในประวัติศาสตร์หน่วยปฏิบัติการพิเศษของสหรัฐ ท่ามกลางวัตถุที่พบมีหลักฐานทางโบราณคดี ซึ่งปรากฎการมีส่วนร่วมของกลุ่มไอเอสในการค้าโบราณวัตถุที่ผิดกฏหมาย ปฏิบัติการนี้เริ่มต้นจากประเทศอิรัก โดยได้รับ "ความเห็นชอบอย่างเต็มที่จากเจ้าหน้าที่อิรัก"
เจ้าหน้าที่บริหารอาวุโสกล่าวว่าฝ่ายปกครองได้ประเมินความเป็นไปได้ว่าอะบู ซัยยาฟ อยู่ในการติดต่อโดยตรงกับผู้นำรัฐอิสลามและประกาศตนเป็นกาหลิบ อะบู บักร์ อัลบัฆดาดี
ภรรยาของอะบู ซัยยาฟ เป็นที่รู้จักจากชื่อในสงครามคือ "อุมม์ ซัยยาฟ" และกล่าวกันว่าเป็นสมาชิกของไอเอสไอแอล ได้ถูกจับกุมระหว่างปฏิบัติการ ส่วนหญิงสาวชาวยาซิดีคนหนึ่งที่ดูเหมือนจะเป็นทาสของทั้งคู่ได้รับการปล่อยตัว
"อะบู ซัยยาฟ" นั้นเป็น"ชื่อในสงคราม" โดยทางรัฐบาลสหรัฐได้เผยชื่อจริงของซัยยาฟไม่นานหลังจากที่เขาเสียชีวิต เจ้าหน้าที่อาวุโสฝ่ายบริหารบอกซีเอ็นเอ็นว่าอะบู ซัยยาฟ เป็นพลเมืองชาวตูนิเซีย ส่วนฮิชาม อัลฮาชิมี ซึ่งเป็นนักวิจัยชาวอิรักเกี่ยวกับไอเอสไอแอลและภัยคุกคามด้านความปลอดภัย กล่าวว่าอัลญีเบารีเป็น "ผู้ร่วมงานอย่างใกล้ชิดของหัวหน้าโฆษกไอซิส อะบู มุฮัมมัด อัลอัดนานี"
รัล์ฟ ฮาเซินฮึทเทิล
รัล์ฟ ฮาเซินฮึทเทิล (; เกิด 9 สิงหาคม ค.ศ. 1967) เป็นผู้จัดการทีมและอดีตนักฟุตบอลชาวออสเตรีย ปัจจุบันเป็นผู้จัดการทีมของเซาแทมป์ตัน
ฮาเซินฮึทเทิลรับตำแหน่งผู้จัดการทีมเซาแทมป์ตันเมื่อวันที่ 5 ธันวาคม ค.ศ. 2018 ทำให้เขากลายเป็นผู้จัดการทีมชาวออสเตรียคนแรกในพรีเมียร์ลีก เขาคุมทีมนัดแรกในนัดที่บุกไปแพ้คาร์ดิฟฟ์ซิตี 0–1 และชนะนัดแรกเมื่อวันที่ 16 ธันวาคมในนัดที่เปิดบ้านเอาชนะอาร์เซนอล 3–2 เป็นการยุติสถิติไร้พ่าย 4 เดือน หรือ 22 นัดของ "ปืนใหญ่"
จาง เจ๋อฮั่น
จาง เจ๋อฮั่น (Zhang Zhehan ) เป็นนักแสดงชาวจีน เป็นที่รู้จักจากบทบาทในเรื่อง ยอดหญิง ปันซู  (2015),ลิขิตรักปีศาจสาว (2016) และ Legend of Yunxi (2018). จบการศีกษาจากสถานบันละครเซี่ยงไฮ้ (Shanghai Theatre Academy)
จาง เจ๋อฮั่น แจ้งเกิดจากละครโรแมนติกเรื่อง why love you หลังจากนั้นก็เข้าเส้นสัญญากับ Yu Zheng สตูดิโอ และแสดงนำในเว็บละครซีรีส์เรื่อ Crazy for Palace
จาง เจ๋อฮั่นได้ร่วมแสดงบทสมทบต่างๆที่ Yu Zheng สตูดิโอ สร้าง เช่น  "จอมนางวังต้องห้าม 3," "มังกรหยก ตอน ศึกเทพอภินิหารเจ้าอินทรีย์" และLove Yunge from the Desert. หลังจากนั้น จาง เจ๋อฮั่นได้รับบทร้ายครั้งแรกในซีรีส์แนวลึกลับ เรื่อง Cosmetology High และยังได้รับบท เหมย จางซู วัยเด็กในละครแนวประวัติศาสตร์เรื่อง "มหาบุรุษพลิกแผ่นดิน"
จาง เจ๋อฮั่นได้กลับมาแสดงบทนำอีกครั้งในละครแนวประวัติศาสตร์ เรื่องยอดหญิง ปันซู คู่กับ "จิ่ง เถียน" และได้รับบทนำในละครสืบสวนสอบสวน เรื่องDecoded และ ลิขิตรักปีศาจสาว
ในปี 2017, จาง เจ๋อฮั่นได้แสดงในละครแนวแฟนจาซี ประวัติศาสตร์เรื่อง Zhaoge และซีรีส์โรแมนติกส์เรื่อง Fall in Love at Second Sigh
ในปี 2018, จาง เจ๋อฮั่นได้แสดงในละครแนวแฟนจาซี ประวัติศาสตร์เรื่อง Legend of Yunxi คู่กับ "จวี จิ้งอี" และซีรีส์เรื่องนี้ได้รับความนิยมเป็นอย่างมาก  ทำให้จาง เจ๋อฮั่นได้รับความนิยมและในเรื่องการแสดงมากขึ้นด้วย
ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์
ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ เป็นหน่วยงานระดับภาควิชา สังกัดคณะวิทยาศาสตร์ มหาวิทยาลัยเกษตรศาสตร์
ในปี พ.ศ.2555 ได้มีมติจากให้จัดตั้ง ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ ขึ้นตามความต้องการด้านวิทยาการวัสดุนาโนซึ่งมีบทบาทสำคัญในการพัฒนาการผลิตวัสดุสำหรับการใช้งานด้านต่างๆ
ปัจจุบัน ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ จัดการเรียนการสอนในระดับปริญญาโท และปริญญาเอก มีผลงานการวิจัยเป็นที่ยอมรับทั้งในระดับชาติและนานาชาติ
ภาควิชาวัสดุศาสตร์ก่อตั้งอย่างเป็นทางการเมื่อ พ.ศ.2555 เปิดสอนในระดับบัณฑิตศึกษา หลักสูตรวิทยาศาสตรมหาบัณฑิต และปรัชญาดุษฎีบัณฑิต
โดยมีปณิธานมุ่งมั่นผลิตบัณฑิตที่มีความรู้ความสามารถในสาขาวิชาวิทยาการวัสดุนาโนทั้งในระดับชาติและนานาชาติ มีความรู้กว้างและทันต่อเทคโนโลยี
ภาควิชาวัสดุศาสตร์ มีหัวหน้าภาควิชามาแล้ว 3 คน ดังรายนามต่อไปนี้
หมายเหตุ คำนำหน้านามของผู้ดำรงตำแหน่งหัวหน้าภาควิชา เป็นคำนำหน้านามตามตำแหน่งทางวิชาการในขณะนั้น
ภาควิชาวัสดุศาสตร์เปิดสอนหลักสูตรทั้งในระดับปริญญาโท และปริญญาเอก รายละเอียดดังนี้
ภาควิชาวัสดุศาสตร์เน้นการค้นคว้าวิจัย 5 ด้าน ตามวิทยาการทางด้านวัสดุนาโนและนาโนเทคโนโลยีที่เข้ามามีบทบาทต่อการพัฒนาการผลิตวัสดุสำหรับการใช้งานในด้านต่างๆ งานวิจัย 5 ด้าน ได้แก่
ภาควิชาวัสดุศาสตร์มีความร่วมมือทางวิชาการกับสถาบันวิจัยทั้งภายในและต่างประเทศ เช่น
อเล็กซิออส ตรันตัส
อเล็กซิออส ตรันตัส (; มีนาคม ค.ศ. 1867 – ค.ศ. 1960) เป็นจักษุแพทย์ชาวกรีกที่เกิดในเวอร์บิอานี อิไพรัส
ในปี ค.ศ. 1891 เขาได้รับวุฒิปริญญาเอกในกรุงเอเธนส์ แล้วศึกษาต่อในกรุงปารีสภายใต้การดูแลของโฟตินอส พานัส (ค.ศ. 1832–1903), หลุยส์ เดอ เวกแกร์ (ค.ศ. 1832–1906) และซาเวียร์ กาเลซอฟสกี (ค.ศ. 1832–1907) โดยในปี ค.ศ. 1864 เขาได้ก่อตั้งคลินิกจักษุวิทยาขึ้นที่ "โรงพยาบาลกรีก" ในคอนสแตนติโนเปิล โดยดำรงตำแหน่งผู้อำนวยการสถาบันแห่งนี้จนถึงปี ค.ศ. 1922 ตั้งแต่ปี ค.ศ. 1924 เขาทำงานเป็นจักษุแพทย์ในไพรีอัส
ในปี ค.ศ. 1898 เขาเป็นแพทย์คนแรกที่ศึกษามุมม่านตาในมนุษย์ที่มีชีวิต ร่วมกับโยฮัน ฟรีดริช ฮอร์แนร์ จักษุแพทย์ชาวสวิส (ค.ศ. 1831–1886) โดย "จุดฮอร์แนร์-ตรันตัส" ได้รับการตั้งชื่อ ซึ่งหมายถึงเม็ดนิ่วเหมือนปูนขาวสีขาว-เหลือง ขนาดเล็กของเยื่อตารอบคอร์เนียล ลิมบัส
เหงียน กง เฝื่อง
เหงียน กง เฝื่อง (; เกิด 21 มกราคม พ.ศ. 2538) นักฟุตบอลอาชีพชาวเวียดนาม ปัจจุบันเล่นตำแหน่งกองหน้าให้กับสโมสรฟุตบอลฮหว่างอัญซาลายและฟุตบอลทีมชาติเวียดนาม
กง เฝื่องได้รับฉายา "เมสซิเวียดนาม" จากแฟนบอลและสื่อมวลชนเนื่องจากรูปแบบการเล่นและรูปร่างของเขา กง เฝื่องเป็นนักฟุตบอลที่มีพรสวรรค์และมีอนาคตไกลมากที่สุดคนหนึ่งในเวียดนาม เขาเป็นนักเตะเยาวชนของฮว่างอัญซาลายและได้เลื่อนขึ้นมาอยู่ในทีมชุดใหญ่ของฮว่างอัญซาลายใน ค.ศ. 2015 และได้รับการโหวตให้รับรางวัลนักเตะดาวรุ่งแห่งปีของสโมสรประจำปีนั้น
กง เฝื่องเกิดเมื่อวันที่ 21 มกราคม พ.ศ. 2538 ที่จังหวัดเหงะอาน เป็นบุตรคนที่ 5 จากพี่น้องทั้งหมด 6 คน ครอบครัวของเขายากจนในขณะที่เขากำลังโต กง เฝื่องชื่นชอบฟุตบอลตั้งแต่เด็ก เขาเริ่มต้นเล่นฟุตบอลเมื่ออายุ 5 ปีด้วยลูกฟุตบอลที่ทำจากหวาย
แนวรบยูเครนที่ 1
แนวรบยูเครนที่ 1 (; ) เป็นแนวรบ—ขนาดกองทัพของกลุ่มกองทัพตะวันตก—แห่งกองทัพแดงของสหภาพโซเวียตในช่วงสงครามโลกครั้งที่สอง
เมื่อวันที่ 20 ตุลาคม ค.ศ. 1943 แนวรบโวโรเนจได้รับการเปลี่ยนชื่อเป็นแนวรบยูเครนที่ 1 การเปลี่ยนชื่อนี้สะท้อนให้เห็นถึงการเขยิบฐานะทางทิศตะวันตกของกองทัพแดงในการศึกเพื่อต่อต้านแวร์มัคท์ของเยอรมัน โดยปล่อยให้รัสเซียอยู่ข้างหลังและเคลื่อนทัพเข้ามาอยู่ในยูเครน แนวรบนี้เข้าร่วมหรือทำการต่อสู้ในยูเครน, โปแลนด์, เยอรมนี และเชโกสโลวาเกียในช่วงปี ค.ศ. 1944 ถึง 1945
สะพานฟอร์ท
สะพานฟอร์ท () เป็นสะพานทางรถไฟยื่นที่ข้ามเฟิร์ธออฟฟอร์ธทางตะวันออกของสกอตแลนด์ อยู่ทางตะวันตกของศูนย์กลางเมืองเอดินบะระ 9 ไมล์ (14 กม.) ถือเป็นหนึ่งในสัญลักษณ์ของสกอตแลนด์ (ได้รับการลงคะแนนว่าเป็นสิ่งมหัศจรรย์ที่สร้างโดยมนุษย์ในปี 2006) และมรดกโลกของยูเนสโก สะพานออกแบบโดยวิศวกรชาวอังกฤษ เซอร์จอห์น ฟาวเลอร์และเซอร์เบนจามิน เบเกอร์
เริ่มก่อสร้างสะพานในปี ค.ศ. 1882 และเปิดเมื่อ 4 มีนาคม 1890 โดยดยุกแห่งรอธเซย์ หรือต่อมาคือ พระเจ้าเอ็ดเวิร์ดที่ 7 แห่งสหราชอาณาจักรเสด็จพระราชดำเนินมาเปิด สะพานฟอร์ทมีความยาว 8,094 ฟุต (2,467 ม.) เมื่อตอนเปิดใช้เป็นสะพานยื่นชิ้นเดียวที่ยาวที่สุดในโลก จนกระทั่งปี 1919 สะพานควิเบกในแคนาดาสร้างเสร็จจึงทำลายสถิตินี้ แต่ยังคงเป็นสะพานที่มีช่วงกว้างสะพานยาวเป็นอันดับ 2 ของโลก ด้วยช่วงกว้าง 1,709 ฟุต (521 ม.)
วรรณวรี ตะล่อมสิน
วรรณวรี ตะล่อมสิน ชื่อเล่นป๊อป นักธุรกิจอสังหาริมทรัพย์ ตำแหน่งผู้ช่วยกรรมการผู้จัดการ บริษัท ตะล่อมสินที่ดินพัฒนา จำกัด ซึ่งเป็นบริษัทในเครือตะล่อมสิน ซึ่งดำเนินธุรกิจด้านอุตสาหกรรมหลากหลายประเภท เช่น จัดจำหน่ายเม็ดพลาสติก จัดจำหน่ายสายไฟและอุปกรณ์ไฟฟ้า โรงงานผลิตโคมไฟ โรงงานประกบผ้าฟองน้ำ สวนยาง ธุรกิจอสังหาริมทรัพย์ ในปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง
เกิดวันที่ 29 สิงหาคม พ.ศ. 2522 นับถือศาสนาพุทธ เป็นคนกรุงเทพแต่กำเนิด เป็นลูกสาวคนเล็กของคุณวรสิทธิ์ ตะล่อมสิน ประธานกรรมการบริหารกลุ่มตะล่อมสินและคุณอรัญญา ตะล่อมสิน มีพี่สาว 2 คนชื่อณารินี ตะล่อมสิน และดวงสมร ตะล่อมสิน ปัจจุบันมีครอบครัวแล้วมีบุตร 1 คน
จบชั้นประถมและมัธยมจากโรงเรียนเซนต์โยเซฟคอนเวนต์ ปริญญาตรี มหาวิทยาลัยธรรมศาสตร์ สาขาการเงิน และปริญญาโท M.B.A. สาขาการตลาด จาก San Francisco State University
ตั้งแต่เรียนจบได้เข้าทำงานที่บริษัทโฆษณา McCann Worldgroup Thailand ในตำแหน่ง Account Executive ต่อมาได้ลาออกมาร่วมทุนกับเพื่อนๆเปิดบริษัทด้านกราฟฟิคดีไซน์ จากนั้นได้กลับมาช่วยงานธุรกิจครอบครัวในกลุ่มตะล่อมสิน ซึ่งดำเนินธุรกิจด้านอุตสาหกรรมหลากหลายประเภท เช่น จัดจำหน่ายเม็ดพลาสติก จัดจำหน่ายสายไฟและอุปกรณ์ไฟฟ้า โรงงานผลิตโคมไฟ โรงงานประกบผ้าฟองน้ำ สวนยาง ธุรกิจอสังหาริมทรัพย์ โดยเริ่มจากการสังกัดหน่วยงาน Business Development Unit มีทำหน้าที่ศึกษาความเป็นไปได้เพื่อสร้างโอกาสทางธุรกิจใหม่ๆให้กับกลุ่มตะล่อมสิน ปัจจุบันดำรงตำแหน่งผู้ช่วยกรรมการผู้จัดการ บริษัท ตะล่อมสินที่ดินพัฒนา จำกัด ดำเนินธุรกิจสำนักงานให้เช่า อพาร์ทเม้นท์ ที่ดินให้เช่า โครงการบ้านจัดสรร Delight นอกจากนี้ยังเป็นเจ้าของแบรนด์เสื่อและอุปกรณ์โยคะพรีเมี่ยม illuztika อีกด้วย
ปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง โดยเป็นว่าที่ผู้สมัคร ส.ส.เขต 3 (ยานนาวา/บางคอแหลม) กรุงเทพมหานคร
ชาญฤทธิ์ พลิกานนท์
พลอากาศเอก ชาญฤทธิ์ พลิกานนท์ (ชื่อเล่น โหน่ง) รองผู้บัญชาการทหารอากาศ อดีตผู้ช่วยผู้บัญชาการทหารอากาศ และอดีตผู้บัญชาการหน่วยบัญชาการอากาศโยธิน นอกจากนี้ยังดำรงตำแหน่ง กรรมการการไฟฟ้านครหลวง
พลอากาศเอก ชาญฤทธิ์ พลิกานนท์ เกิดเมื่อวันที่ 29 มีนาคม พ.ศ. 2502
พลอากาศเอก ชาญฤทธิ์ พลิกานนท์ จบการศึกษาจาก โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัย โรงเรียนเตรียมทหาร รุ่นที่ 18 (ตท.18) โรงเรียนนายเรืออากาศ รุ่นที่ 25 นอกจากนี้ยังสำเร็จการศึกษาจาก โรงเรียนนายทหารผู้บังคับฝูง, โรงเรียนเสนาธิการทหารอากาศ, วิทยาลัยการทัพอากาศ และวิทยาลัยป้องกันราชอาณาจักร รุ่นที่ 53 อีกด้วย
คัมภีร์ คัมภีรญาณนนท์
น.อ.(พิเศษ) คัมภีร์ คัมภีรญาณนนท์ ผู้สนับสนุนให้รัฐเสริมสร้างความเข้มแข็ง ปกป้องคุ้มครอง และออกมาตรการป้องกันการบ่อนทำลายพระพุทธศาสนา เพราะเป็นเรื่องความมั่นคงของชาติ ถือเป็นบุคคลสำคัญที่ออกมาปกป้องวิกฤติพระพุทธศาสนาในประเทศไทย
น.อ.(พิเศษ) คัมภีร์ คัมภีรญาณนนท์ เป็นบุตรของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" หลานตาใน “รองอำมาตย์เอก หลวงนิติการประสิทธิ์ (นวน เหมนิธิ)” กับ ภริยาคนที่ 3 “อิ่ม นิติการประสิทธิ์ (ญ.)” เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)" ต่อมาได้สมรสกับ “แสงตะวัน ณ เชียงใหม่ (ญ.)” กรรมการผู้จัดการใหญ่ กลุ่มบริษัทโกลบอล บุตรสาวคนเล็กของ “เจ้าธวัชวงศ์ ณ เชียงใหม่” อดีตรัฐมนตรีช่วยว่าการกระทรวงสาธารณสุข กระทรวงการคลัง และกระทรวงการต่างประเทศ กับ “กิ่งกาญจน์ ณ เชียงใหม่ (ญ.)” สกุลเดิม “โกไศยกานนท์” ไม่มีบุตรธิดา
ในระหว่างรับราชการ น.อ.(พิเศษ) คัมภีร์ ได้เข้ารับตำแหน่งที่เกี่ยวข้องทางการเมือง ดังนี้น.อ.(พิเศษ) คัมภีร์ ได้เริ่มแสดงความเห็นทางการเมือง โดยได้แสดงทัศนะเห็นชอบแนวทางการปฏิวัติประชาธิปไตยของนายประเสริฐ ทรัพย์สุนทร ที่มุ่งนำอำนาจไปสู่ประชาชนอย่างแท้จริง โดยตั้งแต่ปี 2559 ได้เข้าร่วมกิจกรรมและได้แสดงทัศนะทางการเมืองที่สำคัญ ดังนี้น.อ.(พิเศษ) คัมภีร์ ได้อุปสมบทในธรรมยุติกนิกาย ณ วัดบวรนิเวศวิหาร เมื่อวันที่ 30 พฤษภาคม 2539 โดยมี สมเด็จพระญาณสังวร สมเด็จพระสังฆราช สกลมหาสังฆปรินายก เป็นพระอุปัชฌาย์ น.อ.(พิเศษ) คัมภีร์ ได้เรียกร้องขอให้พุทธศาสนิกชนทุกฝ่ายเคารพความเชื่อความศรัทธาที่อาจแตกต่างกัน เหมือนต่างศาสนาที่มีหลายนิกาย อย่าทำลายกัน ขอให้ร่วมกันเสริมสร้างความเป็นปึกแผ่น และป้องกันภัยคุกคามต่อพระพุทธศาสนาจากภายนอกและภายในที่เกิดขึ้น โดยกล่าวเน้นว่ารัฐบาลมีหน้าที่ต้องอุปถัมภ์ค้ำชู และออกมาตราการคุ้มครองป้องกัน เพื่อรักษาศรัทธาต่อพระพุทธศาสนา มิใช่ผู้จับผิดและทำลาย และเรียกร้องให้มีการสังคายนาพระพุทธศาสนาในประเทศไทย เพื่อสร้างเอกภาพบนความแตกต่างที่เกิดขึ้น โดยตั้งแต่ปี 2559 ได้เข้าร่วมกิจกรรรมและแสดงทัศนะที่สำคัญ ดังนี้
ยุทธการบนน้ำแข็ง
ยุทธการบนน้ำแข็ง เกิดขึ้นเมื่อวันที่ 5 เมษายน ค.ศ. 1242 เป็นการสู้รบระหว่างสาธารณรัฐนอฟโกรอดกับนักรบครูเสดที่นำโดยภาคีลิโวเนีย ยุทธการครั้งนี้เป็นส่วนหนึ่งของสงครามครูเสดตอนเหนือ และเป็นที่รู้จักจากการสู้รบบนทะเลสาบไปปัสที่เป็นน้ำแข็ง
สงครามครูเสดตอนเหนือเป็นการทัพของนักรบครูเสดต่อผู้นับถือลัทธินอกศาสนาในดินแดนบอลติก ในปี ค.ศ. 1236 สมเด็จพระสันตะปาปาเกรกอรีที่ 9 ประกาศสงครามกับชาวสลาฟ โดยเฉพาะสาธารณรัฐปัสคอฟและสาธารณรัฐนอฟโกรอด แต่ในปีเดียวกัน อัศวินภราดรภาพลิโวเนียแห่งดาบพ่ายให้กับชาวสโมจิเทียในยุทธการที่ซัลเลอ ความพ่ายแพ้ดังกล่าวทำให้ภราดรภาพลิโวเนียกลายสภาพเป็นส่วนหนึ่งของอัศวินทิวทอนิกและกลายเป็นภาคีลิโวเนีย ในปี ค.ศ. 1240 อัศวินทิวทอนิกตีเมืองปัสคอฟ อิสบอสก์และโคปอรีย์ ซึ่งเป็นเมืองที่อยู่ใกล้กับนอฟโกรอด ด้านนอฟโกรอดเรียกตัวอเล็กซานเดอร์ เนฟสกีที่ถูกเนรเทศให้กลับมาปกป้องเมือง อเล็กซานเดอร์ยึดเมืองปัสคอฟและโคปอรีย์คืนได้ในปีต่อมา
ฤดูใบไม้ผลิ ค.ศ. 1242 อัศวินทิวทอนิกปะทะกับทัพอเล็กซานเดอร์ใกล้เมืองดอร์ปัต (เมืองตาร์ตูในปัจจุบัน) อเล็กซานเดอร์ตัดสินใจถอยทัพไปที่ฝั่งตะวันออกของทะเลสาบไปปัส โดยมีทัพลิโวเนียตามมา การประมาณการขั้นต่ำของทัพลิโวเนียอยู่ที่ 2,600 คน ส่วนใหญ่เป็นอัศวินเยอรมัน-เดนมาร์กและทหารราบเอสโตเนีย ในขณะที่ทัพอเล็กซานเดอร์อยู่ที่ 5,000 คน การสู้รบเริ่มขึ้นเมื่อทัพลิโวเนียซึ่งมีอัศวินเป็นทัพหน้าเป็นฝ่ายบุกเข้าหา ในช่วงเวลาที่ทั้งสองฝ่ายสู้กันในระยะประชิด อเล็กซานเดอร์และอันเดรย์ ยาโรสลาวิช น้องชายที่ตั้งทัพอยู่ที่ปีกทั้งสองข้างเข้าล้อมทัพลิโวเนีย การสู้รบจบลงเมื่อทัพลิโวเนียบางส่วนฝ่าวงล้อมและหลบหนี ในขณะที่บางส่วนที่กำลังรบติดพันอยู่ถูกสังหาร
ผลของยุทธการครั้งนี้ทำให้การขยายดินแดนทางตะวันออกของอัศวินทิวทอนิกสิ้นสุดลง และเกิดพรมแดนถาวรระหว่างดินแดนที่นับถือนิกายโรมันคาทอลิกกับอีสเทิร์นออร์ทอดอกซ์ ในปี ค.ศ. 1574 คริสตจักรรัสเซียออร์ทอดอกซ์ประกาศในอเล็กซานเดอร์เป็นนักบุญ เหตุการณ์ยุทธการบนน้ำแข็งได้รับการสร้างเป็นภาพยนตร์ในปี ค.ศ. 1938 ในชื่อ "อะเลคซันดร์ เนฟสกี" กำกับโดยเซียร์เกย์ ไอเซนสไตน์
เลซีย์ อีแวนส์
เมซีย์ เอสเทรลลา-แคดเลก (Macey Estrella-Kadlec เกิด 24 มีนาคม 1990) เป็นนักมวยปล้ำอาชีพชาวอเมริกันและอดีตนาวิกโยธินสหรัฐ ปัจจุบันเซ็นสัญญากับ WWE ภายใต้ชื่อ เลซีย์ อีแวนส์ (Lacey Evans)
ภาษาเบ
ภาษาเบ หรือ ภาษาอังเบ () เป็นภาษาที่มีผู้พูด 600,000 คน และ 100,000 คนในจำนวนนั้นพูดภาษานี้ได้ภาษาเดียว มีการพูดบนชายฝั่งทางตอนกลางเหนือของเกาะไหหลำ รวมถึงในเขตชานเมืองของไหโข่ว เมืองเอกของเกาะ
ผู้พูดภาษานี้มักเรียกตัวเองว่าอังโว () โดย [ʔaŋ˧] เป็นหน่วยคำเติมหน้าสำหรับบุคคล และ [vo˧] หมายถึงหมู่บ้าน (Liang 1997:1)
แฮนเซลล์ (1988) คาดว่าภาษานี้เป็นกลุ่มภาษาพี่น้องของกลุ่มภาษาไท เนื่องจากคำศัพท์คล้ายกัน และเสนอกลุ่มภาษาเบ–ไท
ภาษาจี่เจ้า
ภาษาจี่เจ้า () เป็นภาษาในตระกูลภาษาไท-กะไดที่ยังไม่ได้จัด พูดในหมู่บ้านจี่เจ้า (吉兆村), เมืองถังบา (覃巴镇), หวูชวน อาจจะเกี่ยวข้องกับภาษาเบ
กีโยม เกรเชิน
กีโยม เกรเชิน (เกิด ค.ศ. 1977) เป็นอดีตนักฟุตบอลชาวฝรั่งเศสซึ่งเล่นในตำแหน่งกองกลาง เขาเคยเป็นผู้จัดการสโมสรฟุตบอลฮหว่างอัญซาลาย
เหงียน ต๊วน อัญ
เหงียน ต๊วน อัญ (; เกิด 16 พฤษภาคม พ.ศ. 2538) เป็นนักฟุตบอลชาวเวียดนามที่เล่นเป็นกองกลางตัวกลางให้กับสโมสรฟุตบอลฮหว่างอัญซาลายและฟุตบอลทีมชาติเวียดนาม
ต๊วน อัญ เป็นหนึ่งในกองกลางที่มีพรสวรรค์มากที่สุดที่ฟุตบอลเวียดนามเคยเห็น เขาเป็นตัวแทนทีมชาติเวียดนาม รุ่นอายุไม่เกิน 19 ปี และรุ่นอายุไม่เกิน 23 ปี เขาได้รับเลือกให้เป็นนักเตะยอดเยี่ยมแห่งปี พ.ศ. 2557
ตำบลงิ้วงาม (อำเภอเมืองอุตรดิตถ์)
ตำบลงิ้วงาม เป็นตำบลหนึ่งในอำเภอเมืองอุตรดิตถ์ จังหวัดอุตรดิตถ์ มีประชากรทั้งหมด 9,052 คนใน 3,801 ครัวเรือน แยกเป็นประชากรชาย 4,367 คน และประชากรหญิง 4,685 คน
ส่วนใหญ่นับถือศาสนาพุทธ และศาสนาคริสต์ มีพื้นที่ทั้งหมดประมาณ 59 ตารางกิโลเมตร หรือประมาณ 36,875 ไร่
การเกิดอารมณ์เพศจากสิ่งเฉพาะ
การเกิดอารมณ์เพศจากสิ่งเฉพาะ หรือ เฟทิชิซึม () เป็นรสนิยมทางเพศรูปแบบหนึ่งที่เข้าข่ายลักษณะกามวิปริตที่มี วัตถุที่ไม่เกี่ยวข้องกับมนุษย์ (เฟทิช, fetish) เป็นสิ่งเร้าความรู้สึกทางเพศ การเกิดอารมณ์เพศจากสิ่งเฉพาะนั้นมักไม่มองว่าเป็นพยาธิสภาพ หรือเป็น โรคทางจิตเวช
ในบรรดาวัตถุเฟทิชนั้นรสมถึงบางส่วนของร่างกายหรืออวัยวะใดอวัยวะหนึ่งของมนุษย์เป็นเฉพาะส่วน เช่น นิ้วมือเรียว ท้องคนน้ำหนักเกิน หรือ เรียวขา ความปรารถนาทางเพศแบบนี้สามารถแยกย่อยเป็นอีกประเภทที่เรียกว่า ความปรารถนาทางเพศกับร่างกายเฉพาะส่วน (partialism) ในปัจจุบัน การเกิดอารมณ์เพศจากสิ่งเฉพาะสามารถแบ่งออกเป็นประเภทย่อยได้หลายประเภท เช่น ความปรารถนาทางเพศกับเสื้อผ้าและเครื่องนุ่งห่ม (cloth fetish), ความปรารถนาทางเพศกับรองเท้า (shoes fetish), ความปรารถนาทางเพศกับเรียวขา (legs fetish) เป็นต้น
ในประเทศไทย ผู้คนยังไม่ค่อยเป็นที่รู้จักกับนิยามคำว่า "เฟทิชิซึม" หรือ "การเกิดอารมณ์เพศจากสิ่งเฉพาะ" และยังถูกมองเป็นเรื่องแปลกประหลาดและขบขันในคนบางกลุ่ม
การเกิดอารมณ์เพศจากสิ่งเฉพาะมักเป็นที่ปรากฏชัดในช่วงเข้าสู่วัยรุ่น ในปัจจุบันวงการแพทย์และจิตวิทยายังไม่สามารถระบุเหตุผลที่ชัดเจนของรสนิยมทางเพศนี้ได้
บางตำราอาจกล่าวว่าเป็นพฤติกรรมที่เกิดมาจาก การวางเงื่อนไขแบบดั้งเดิม โดยอ้างการทดลองบางชุดที่ให้อาสาสมัครชายถูกผูกพฤติกรรมแบบมีเงื่อนไขกับวัตถุเฟทิช เช่น รองเท้าบู๊ตส์ รูปทรงเรขาคณิต หรือ โหลหยอดเงิน พบว่าเกิดการกระตุ้นเร้าทางเพศในคอนเวนชันนาล เอโรทิคา (conventional erotica) ในระบบประสาท อย่างไรก็ตาม จอห์น บอนครอฟท์ ผู้เชี่ยวชาญด้านเพศศึกษา ปฏิเสธว่าพฤติกรรมแบบการใช้เงื่อนไขอย่างเดียวไม่สามารถทำให้เกิดความปรารถนาทางเพศกับวัตถุได้ เขาเสริมว่าปัจจัยอื่น ๆ อาจส่งผลต่อการแสดงออกของความปรารถนาทางเพศกับวัตถุ เช่น ความผิดปกติระหว่างระยะการเรียนรู้เรื่องเพศ
จากทฤษฎีการเรีบนรู้พฤติกรรมแบบฝังใจ (imprinting) อธิบายไว้ว่ามนุษย์เรียนรู้ที่จะจดจำลักษณะที่ดึงดูดทางเพศขณะที่ยังเป็นเด็ก ดังนั้นความปรารถนาทางเพศกับวัตถุอาจเกิดจากการที่ในวัยเด็กคลุกคลีหรือเกิดการฝังใจ (imprint) ที่ผิดไปว่าวัตถุว่าเป็นสิ่งที่ดึงดูดทางเพศ หรือจำกัดวัตถุที่ดึงดูดทางเพศเป็นวัตถุเฉพาะบางกลุ่มเท่านั้น
จากการตรวจสอบกรณีของผู้ได้รับการวินิจฉัยอย่างมีนัยสำคัญทางคลินิกว่ามีการเกิดอารมณ์เพศจากสิ่งเฉพาะ ทั้งหมด 48 กรณี พบว่าประกอบด้วยการเกิดอารมณ์เพศจากสิ่งเฉพาะต่าง ๆ ดังนี้ ความปรารถนาทางเพศกับเสื้อผ้าหรือเครื่องนุ่งห่ม (clothing fetishism) 58.3%, ความปรารถนาทางเพศกับวัตถุที่ทำมาจากยาง (rubber fetishism) 22.9%, ความปรารถนาทางเพศกับรองเท้า (footwear fetishism) 14.6%, ความปรารถนาทางเพศกับอวัยวะหรือส่วนของร่างกายเป็นเฉพาะ (body parts fetishism) 14.6%, ความปรารถนาทางเพศกับเครื่องหนัง (leather fetishism) 10.4% และ ความปรารถนาทางเพศกับเนื้อผ้าหรือของนุ่ม (soft materials fetishism) 6.3%
กรณ์ จตุวิมล
กรณ์ จตุวิมล ชื่อเล่น จอห์น อาจารย์พิเศษมหาวิทยาลัยอัสสัมชัญ อาจารย์สอนดนตรี ประพันธ์เพลงแจ๊ส และนักธุรกิจ ตำแหน่งกรรมการผู้จัดการ บริษัท รุ่งโรจน์มหานคร จำกัด ซึ่งดำเนินธุรกิจเป็นตัวแทนจำหน่ายรถจักรยานยนต์หลากหลายยี่ห้อ ในปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง
เกิดวันที่ 10 กันยายน พ.ศ.2522 เป็นคนกรุงเทพมหานครโดยกำเนิด เป็นบุตรชายคนโตของคุณอุดม จตุวิมล และนางสุวิมล จตุวิมล มีน้องชาย 1 คน คือนายธีระพล จตุวิมล ปัจจุบันสถานภาพโสด
ศึกษาชั้นอนุบาลที่โรงเรียนอนุบาลทักษิณา ศึกษาชั้นประถมถึงมัธยมต้นที่โรงเรียนเซนต์ดอมินิก พร้อมๆกับการศึกษานอกโรงเรียน ได้วุฒิ ม.3 ตั้งแต่อายุเพียง 12 ปี และได้วุฒิ ม.6 เมื่ออายุเพียง 13 ปี สอบเข้าศึกษาต่อชั้นปริญญาตรีคณะบริหารธุรกิจมหาวิทยาลัยอัสสัมชัญเมื่ออายุเพียง 15 ปี และสำเร็จการศึกษาเมื่ออายุได้ 19 ปี สำเร็จการศึกษาปริญญาโทด้านการบริหารการศึกษา (M.Ed.) จากสถาบันศึกษานานาชาติแห่งมหาวิทยาลัยรามคำแหง สำเร็จการศึกษาเกียรตินิยมอันดับสอง Professional Diploma สาขาประพันธ์ดนตรีแจ๊ส (Jazz Composition) จาก Berklee College of Music เมืองบอสตัน รัฐแมสซาชูเซท ประเทศสหรัฐอเมริกา
พนักงานฝ่ายการตลาด MPG Corporation Public Company Limited (แมงป่อง), อาจารย์พิเศษคณะดนตรีมหาวิทยาลัยอัสสัมชัญ, กรรมการผู้จัดการ บริษัท รุ่งโรจน์มหานคร จำกัด
ปัจจุบันเป็นผู้สมัครส.ส.กรุงเทพมหานคร เขตที่ 11 (สายไหม) สังกัดพรรคอนาคตใหม่
วัดชัยสิทธิ์(พระธาตุขวยปู)
วัดชัยสิทธิ์(พระธาตุขวยปู) (คำเมือง: ) เป็นวัดศักดิ์สิทธิ์เก่าแก่คู่บ้านคู่เมืองของอำเภอวังชิ้นและอำเภอลอง ตั้งอยู่เลขที่ 151 หมู่ที่ 4 ถนนหมายเลข 1023 ตำบลแม่ป้าก อำเภอวังชิ้น จังหวัดแพร่ บุคคลใดที่มาเที่ยวอำเภอวังชิ้น แล้วจะต้องมานมัสการพระธาตุขวยปูเพื่อเป็นสิริมงคลกับตนเอง จนมีคำกล่าวว่า "ถ้ามาเที่ยวอำเภอวังชิ้น แต่ไม่ได้มาไหว้พระธาตุขวยปูเหมือนมาไม่ถึงอำเภอวังชิ้น" การเดินทางมาวัดชัยสิทธิ์(พระธาตุขวยปู) ถนนสายหลักในการเดินทาง คือ ถนนหมายเลข1023 เริ่มตั้งแต่ศาลากลางจังหวัดแพร่ และตรงไปตามถนนหมายเลข1023 ผ่านอำเภอลองมุ่งตรงสู่อำเภอวังชิ้น ด้วยระยะทาง 65 กิโลเมตร จากตัวเมืองจังหวัดแพร่
ซึ่งแต่เดิมพระธาตุขวยปูเป็นพระธาตุโบราณประจำเมืองลอง 1 ใน 5 องค์ คือ พระธาตุขวยปู, พระธาตุปูตั๊บ, พระธาตุแหลมลี่และพระธาตุห้วยอ้อ (เมืองลอง ปัจจุบันคืออำเภอลอง อำเภอวังชิ้น และบ้านบ่อแก้ว ตำบลไทรย้อย อำเภอเด่นชัย ) วันที่ 1 มีนาคม พ.ศ. 2481 ได้แยกตำบลวังชิ้น ตำบลแม่ป้าก(แยกจากตำบลทุ่งแล้ง) ตำบลนาพูน(แยกจากตำบลวังชิ้น) และตำบลสรอย(แยกจากตำบลวังชิ้น) อำเภอเมืองลอง ตั้งเป็นกิ่งอำเภอวังชิ้นและยกฐานะขึ้นเป็นอำเภอวังชิ้นในวันที่ 22 กรกฎาคม พ.ศ. 2501 จึงทำให้ปัจจุบันพระธาตุขวยปูอยู่ในเขตอำเภอวังชิ้น ซึ่งสามารถท่องเที่ยวสถานที่ใกล้เคียงในอำเภอวังชิ้นได้ เช่น บ่อน้ำร้อนแม่จอก อุทยานเวียงโกศัย อ่างเก็บน้ำแม่ป้ากพระธาตุขวยปู เป็นพระธาตุที่ตั้งอยู่เนินเขาเตี้ยสูงประมาณ 2 เมตร องค์พระธาตุขวยปูเป็นเจดีย์ศิลปะล้านผสมพม่าแบบย่อมุมไม้ยี่สิบแปด องค์พระธาตุสูง 20 เมตร ฐานสี่เหลี่ยมกว้างด้านละ 10 เมตร
เลือง ซวน เจื่อง
เลือง ซวน เจื่อง (; เกิด 28 เมษายน 2538) นักฟุตบอลอาชีพชาวเวียดนามเล่นในตำแหน่งกองกลางให้กับสโมสรฮหว่างอัญซาลายและทีมชาติเวียดนาม
ซวน เจื่องเป็นนักเตะเยาวชนของสโมสรฮหว่างอัญซาลาย และได้เลื่อนขึ้นสู่ทีมชุดใหญ่ของสโมสรเมื่อ พ.ศ. 2558 พร้อมกับรับปลอกแขนกัปตันทีม ซึ่งซวน เจื่องได้รับการยกย่องเรื่องวิสัยทัศน์ของเขา การผ่านบอลและทักษะในการปั่นฟรีคิก
ซวน เจื่องเกิดเมื่อวันที่ 28 เมษายน พ.ศ. 2538 ในครอบครัวที่มีลูก 2 คนซึ่งซวน เจื่องเป็นลูกคนเล็กและมีพี่สาว 1 คน พ่อของเขาซึ่งทำงานในบริษัทพลังงานในท้องถิ่นเป็นอดีตนักฟุตบอลสมัครเล่นในทีมกองทัพ เขาเป็นผู้จัดการทีมฟุตบอลชายของบริษัทพลังงาน โดยซวน เจื่องเริ่มต้นเล่นฟุตบอลเมื่ออายุ 5 ปีได้รับการฝึกโดยพ่อของเขา และเขาได้เป็นตัวแทนของจังหวัดเข้าร่วมแข่งขันในฟุตบอลเยาวชนหลายรายการ
ใน พ.ศ. 2550 เมื่อลงเล่นให้กับทีมรุ่นอายุต่ำกว่า 13 ปีให้กับทีมบ้านเกิดทำการแข่งขันในฮานอย ทีมของซวน เจื่องเกิดพักโรงแรมเดียวกับโค้ชทีมเยาวชนของฮหว่างอัญซาลาย ที่กำลังค้นหาเยาวชนเข้าร่วมศูนย์ฝึก ซวน เจื่องตัดสินใจเข้าทดสอบฝีเท้าและได้ตกลงเข้าร่วมทีมศูนย์ฝึกเยาวชน
ในเดือนพฤศจิกายน พ.ศ. 2555 ซวน เจื่องพร้อมกับเหงียน กง เฝื่อง, เหงียน ต๊วน อัญ และเจิ่น หืว ดง เจี่ยว เป็นผู้เล่น 4 คนจากศูนย์ฝึกเยาวชนที่ได้รับเชิญให้ไปร่วมฝึกซ้อมกับทีมรุ่นอายุต่ำกว่า 17 ปีของอาร์เซนอล
ตำบลบางรักน้อย
ตำบลบางรักน้อย เป็นตำบลหนึ่งในอำเภอเมืองนนทบุรี จังหวัดนนทบุรี มีพื้นที่ทั้งหมด 5.8 ตร.กม. (3,625 ไร่) แบ่งเป็นเนื้อที่ที่ใช้ทำเกษตร 1,929 ไร่ และเนื้อที่สำหรับใช้ประโยชน์เป็นสวนผลไม้และที่พักอาศัยประมาณ 1,696 ไร่ ตั้งอยู่บนพื้นที่ราบลุ่มทางตะวันตกของแม่น้ำเจ้าพระยา มีประชากรทั้งหมด 19,190 คน แบ่งเป็นชาย 8,877 คน หญิง 10,313 คน อาศัยอยู่ใน 11,236 ครัวเรือน ประชากรส่วนใหญ่ตั้งบ้านเรือนอยู่ริมคลองต่าง ๆ เช่น คลองบางประดู่, คลองบางรักใหญ่, คลองแม่ร่องกร่าง, คลองอ้อมนนท์ เป็นต้นแบ่งเป็นหกหมู่
ตำบลบางกร่าง
ตำบลบางกร่าง เป็นตำบลหนึ่งในอำเภอเมืองนนทบุรี จังหวัดนนทบุรี มีพื้นที่ 6.55 ตารางกิโลเมตร (4,049 ไร่) แบ่งเป็นเนื้อที่ที่ใช้ทำการเกษตร 2,000 ไร่ และหมู่บ้านจัดสรร 300 ไร่ ตั้งอยู่บนพื้นที่ราบลุ่มแม่น้ำเจ้าพระยา มีแม่น้ำลำคลองไหลผ่าน เหมาะแก่การทำการเกษตรกรรม มีประชากรรวม 19,069 คน เป็นชาย 8,973 คน และหญิง 10,096 ใน 9,806 ครัวเรือน ส่วนใหญ่นับถือศาสนาพุทธ
ฮีนตาดะ
ฮีนตาดะ () เป็นนครตั้งอยู่ริมฝั่งแม่น้ำอิรวดีในเขตอิรวดี ประเทศพม่า จากข้อมูลประชากรปี ค.ศ. 1983 เมืองมีประชากร 82,005 คน และปี ค.ศ. 2010 มีประชากรเพิ่มเป็น 170,312 คน การค้าข้าวและธัญพืชที่ปลูกในท้องถิ่นใช้ท่าเรือฮีนตาดะเป็นจุดส่งออก
เดิมฮีนตาดะปกครองโดยชาวมอญ และเป็นส่วนหนึ่งของอาณาจักรพุกาม
กัลวิหาร
กัลวิหาร () หรือ อุตตราราม เป็นวิหารที่ประดิษฐานหมู่พระพุทธรูปสลักเข้าไปในหน้าผาหินแกรนิต 4 องค์ "กัลวิหาร" แปลว่า วิหารหิน หรือ อารามหิน สร้างโดยพระเจ้าปรากรมพาหุมหาราช ในราวปี พ.ศ. 1696 – 1729 วิหารแกะสลักแห่งนี้เป็นส่วนหนึ่งของนครโบราณโปโลนนรุวะ ตั้งอยู่ในเมืองปลนนรุวา (Polonnaruva) ประเทศศรีลังกา
พระพุทธรูปแกะสลักในแกรนิตทั้ง 4 พระองค์ ได้แก่ 
เดิมสันนิษฐานว่าพระพุทธรูปทั้ง 4 องค์ประดิษฐานภายในวิหาร จากการพบแนวฐานก่อด้วยอิฐเป็นร่องรอลการก่อสร้างวิหาร
โบอิง 377 สตาร์โตครุยเซอร์
โบอิง 377 สตาร์โตครุยเซอร์ (Boeing 377 Stratocruiser) เป็นเครื่องบินโดยสารพิสัยบินยาวขนาดใหญ่ ใช้เครื่องยนต์ 4 ตัว การออกแบบที่ทันสมัยในตอนนั้น; คุณลักษณะใหม่ของมันรวมถึงดาดฟ้าสองชั้นและห้องโดยสารที่มีแรงดันอากาศซึ่งเป็นคุณลักษณะใหม่ในอากาศยานขนส่ง สามารถบรรทุกผู้โดยสารได้ 100 คน บนชั้นธรรมดา บวก 14 ในเลานจ์ชั้นล่าง; ที่นั่งปกติสำหรับผู้โดยสาร 63 หรือ 84 คนหรือผู้โดยสารที่มีที่นั่งจำนวน 28 คนและห้าที่นั่ง
สตาร์โตครุยเซอร์มีขนาดใหญ่กว่าดักลาส ดีซี-6 และล็อกฮีด คอนสเทลเลชั่น และมีต้นทุนเพิ่มขึ้นในการซื้อและใช้งาน ความน่าเชื่อถือของมันไม่ดีส่วนใหญ่เกิดจากปัญหาที่เกิดขึ้นกับเครื่องยนต์พิสตัน Pratt & Whitney R-4360 Wasp Major และปัญหาโครงสร้างและการควบคุมด้วยใบพัด มีเพียง 55 ลำ ที่สร้างขึ้นสำหรับสายการบิน และเครื่องบินต้นแบบ 1 ลำ
มีดังต่อไปนี้
มิสแกรนด์อินเตอร์เนชันแนล 2019
มิสแกรนด์อินเตอร์เนชันแนล 2019 () เป็นการประกวดมิสแกรนด์อินเตอร์เนชันแนล ครั้งที่ 7 หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2019 จะได้รับมงกุฎและสายสะพายจากกลารา โซซา ซึ่งเป็นผู้ดำรงตำแหน่งมิสแกรนด์อินเตอร์เนชันแนล 2018 จากประเทศปารากวัย ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2019 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
ผู้เข้าประกวดทั้ง 5 คน ที่ได้รับการยืนยันแล้ว:
ประเทศที่มีกำหนดส่งตัวแทนลงประกวดมีดังต่อไปนี้:
กลุ่มเกาะชากอส
กลุ่มเกาะชากอส () หรือ หมู่เกาะชากอส (Chagos Islands เดิมชื่อ Bassas de Chagas, ต่อมาคือ Oil Islands) เป็นกลุ่มอะทอลล์ 7 อะทอลล์ ประกอบด้วยเกาะเขตร้อนมากกว่า 60 เกาะในมหาสมุทรอินเดีย ทางใต้ของกลุ่มเกาะมัลดีฟส์ราว 500 กม. (310 ไมล์) แนวหมู่เกาะนี้ตั้งอยู่ทางใต้สุดของเทือกเขาชากอส-แลกคาดิฟ แนวเทือกเขายาวในมหาสมุทรอินเดีย กลุ่มเกาะเป็นส่วนหนึ่งของบริติชอินเดียนโอเชียนเทร์ริทอรี
แม่น้ำเมฆนา
แม่น้ำเมฆนา (, ) เป็นหนึ่งในสายแม่น้ำสายสำคัญที่สุดของประเทศบังกลาเทศ เป็นหนึ่งในสามของแมน้ำที่ก่อให้เกิดสามเหลี่ยมปากแม่น้ำคงคา ดินดอนสามเหลี่ยมปากแม่น้ำที่มีขนาดใหญ่ที่สุดในโลกที่แผ่ออกไปถึงอ่าวเบงกอล
แม่น้ำเมฆนาเป็นแม่น้ำที่กว้างที่สุดในบรรดาแมน้ำที่ไหลในเขตแดนของประเทศบังกลาเทศ และที่จุดใกล้กับเมืองโภลา แม่น้ำเมฆนามีความกว้าง 12 กม.
ภาษาม่านเชาลาน
ภาษาม่านเชาลาน หรือ ภาษาเชาลาน เป็นภาษาในกลุ่มภาษาไทของภาคเหนือของเวียดนาม พูดโดยชาวซ้านจัยกลุ่มเชาลาน ชาวซ้านจัยส่วนใหญ่จะพูดรูปแบบหนึ่งของภาษาจีน ตาม Pittayaporn (2009) ภาษานี้มีความเกี่ยวข้องกับภาษาจ้วงชงจัวและช่างซี ซึ่งทั้งสองจัดอยู่ในภาษาจ้วงหยงหนานตาม "Ethnologue" ตามการเล่าของคน ชาวเชาลานและซ้านจัยมาจากจีนตอนใต้ตั้งแต่ 400 ปีก่อนเป็นกลุ่มเดียวกันแม้ว่าจะพูดต่างภาษากัน ซึ่งทั้งสองใช้อักษรจีนในการบันทึก
รีอูเนกรู (แอมะซอน)
รีอูเนกรู (, ) หรือ ริโอเนโกร (, , "แม่น้ำดำ") เป็นลำน้ำสาขาฝั่งซ้ายที่ใหญ่ที่สุดของแม่น้ำแอมะซอน เป็นแม่น้ำสีดำที่ใหญ่ที่สุดในโลก (คิดเป็นประมาณร้อยละ 14 ของน้ำในลุ่มน้ำแอมะซอน) และติดหนึ่งในสิบของแม่น้ำที่มีปริมาณน้ำไหลมากที่สุดในโลก
ชาวตั่ย
ชาวตั่ย คือบุคคลที่พูดภาษาในกลุ่มภาษาไทกลาง และอาศัยอยู่ทางภาคเหนือของเวียดนาม มีจำนวนประชากรประมาณ 1.7 ล้านคน ทำให้เป็นกลุ่มชาติพันธุ์ที่ใหญ่ที่สุดเป็นอันดับที่สองในเวียดนาม รองจากชาวเวียดนาม ส่วนใหญ่อยู่ในภาคเหนือของเวียดนามโดยเฉพาะอย่างยิ่งในจังหวัดกาวบั่ง, หลั่งเซิน, บั๊กกั่น, ท้ายเงวียน และกว๋างนิญ ในหุบเขาและเนินเขาของภูเขา ในที่ราบอุดมสมบูรณ์ โดยทั่วไปมักปลูกข้าว นอกจากนั้นยังมีปลูกข้าวโพดและมันฝรั่งหวานอีกด้วย
หมู่บ้านของชาวตั่ยมักมีขนาดประมาณ 15-20 ครัวเรือน และมักตั้งอยู่บนตีนเขา
ชาวตั่ยมีความเกี่ยวข้องอย่างใกล้ชิดกับชาวนุงและชาวจ้วงในประเทศจีน
อิมกังจัวยี่
อิมกังจัวยี่ หรือที่คนไทยเรียกว่า ธนบัตรกงเต็ก เป็นกระดาษเงินกระดาษทองรูปแบบหนึ่ง ที่ถูกพิมพ์รูปและทำให้มีลักษณะคล้ายธนบัตร หรือสกุลเงินที่มีอยู่จริง อิมกังจัวยี่ถูกนำมาใช้ในการเผากระดาษให้แก่บรรพบุรุษที่ล่วงลับตามความเชื่อของชาวจีนว่าเป็นสกุลเงินที่สามารถนำไปใช้จ่ายได้ในอีกภพภูมิหนึ่ง
สันนิษฐานว่าอิมกังจัวยี่ถูกคิดค้นโดยชาวจีนสมัยใหม่ในราวคริสตศตวรรศที่ 19 - 20 รูปแบบของลายบนธนบัตรนั้นมีหลากหลาย ขึ้นอยู่กับท้องถิ่นหรือประเทศที่ผู้ผลิตอยู่ เช่น ในประเทศจีนมักพบธนบัตรอิมกังจัวยี่ที่ทำเลียนแบบธนบัตรหยวน แต่ที่พบทั่วไปคือรูปแบบที่ทำเลียนแบบธนบัตรดอลล่าร์สหรัฐ โดยทั่วไปมักแทนที่หน้าบุคคลบนธนบัตร เช่น ท่านประธานเหมาบนธนบัตรหยวน หรือ เบนจามิน แฟรงคลิน บนธนบัตรดอลล่าร์สหรัฐ ด้วยพระรูปของพระยม เทพแห่งยมบาล ตามความเชื่อของพุทธมหายาน, ขงจื้อ หรือ เง็กเซียนฮ่องเต้ ค่าเงินของธนบัตรมีตั้งแต่รูปแบบที่ใกล้เคัยงชีวิตจริง เช่น 5 หยวน ไปจนถึง 100,000,000 ดอลล่าร์สหรัฐ ในปัจจุบัน นอกจากการพิมพ์ภาพเทพเจ้าบนธนบัตรแล้ว ยังมีการนำภาพทิวทัศน์ วัด หรือศาลเจ้าต่าง ๆ มาประดับเพื่อความสวยงามตามความเหมาะสม
จังกิล
Jangil (หรือ Rutland Jarawa) เคยเป็นหนึ่งในชาวพื้นเมืองของหมู่เกาะอันดามันในอ่าวเบงกอล พวกเขาอาศัยอยู่ในเกาะ Rutland และถูกเรียกว่า Rutland Jarawa เนื่องจากคาดว่าเกี่ยวข้องกับชาว Jarawa
เนื่องจากพบและมีการบันทึกไว้ครั้งแรกในช่วงกลางทตวรรษที่ 1800 การติดต่อโดยตรงกับพวกเขาจึงหาได้ยาก และพวกเขาหลีกเลี่ยงการติดต่อ การสำรวจในทศวรรษที่ 1920 ไม่พบสัญญาณของการดำรงอยู่ของพวกเขา การสูญพันธุ์อาจเป็นผลมาจากโรคจากโลกภายนอก
เท็นจิ
เท็นจิน หรือ เท็นจินซะมะ (天神) เป็นเทพตามความเชื่อของญี่ปุ่น พระองค์ทรงเป็นเทพแห่งการศึกษา, ความรู้ และการสอบเข้ามหาวิทยาลัย พระองค์ทรงเป็นเทพประเภท "คามิ" ตามศาสนาชินโต กล่าวคือเป็นเทพผู้อุปถัมภ์และมีตัวตนเป็นบุคคลและได้รับเคารพนับถือให้เป็นเทพเจ้า
เท็นจินเดิมเป็นมนุษย์ที่มีตัวตนในประวัติศาสตร์ เป็นขุนนางสมัยเฮอันชื่อ ซุงาวาระ มิจิซาเนะ (Sugawara Michizane) เป็นผู้มีความใฝ่รู้ใฝ่เรียนและฉลาด จนได้บการไว้วางพระทัยจากพระจักรพรรดิ์อูดะ ให้เป็นเลขาธิการส่วนพระองค์ ต่อมาหลังจักรพรรดิอูดะสิ้นพระชนม์ มิจิซาเนะถูกใส่ร้ายว่าเป็นกบฏและถูกขับไล่ออกจากเกียวโต ต่อมาหลังท่านเสียชีวิตได้มีการจัดพิธีศพอย่างเรียบง่าย และมีการสร้างหลุมศพของท่านซึ่งต่อมาได้พัฒนาเป็นศาลเจ้าของท่าน และผู้คนก็ยกย่องให้เป็นเทพเจ้าเท็นจินหรือเทพเจ้าแห่งปัญญา จากความขยันหมั่นเพียรและความเฉลียวฉลาดของท่าน
ศาลเจ้าชินโตที่ถูกสร้างขึ้นเพื่อเคารพเทพเท็นจินจะถูกเรียนว่า เท็นมังงุ (Tenmangu) ซึ่งมีกระจายอยู่ทั่วประเทศญี่ปุ่น โดยมีศาลเจ้าหลักคือ ศาลเจ้าดาไซฟุ เท็งมันงุ (Dazaifu Tenmangu) ซึ่งเป็นที่ประดิษฐานหลุมพระศพของเทพเท็นจิน ตั้งอยู่ในฟุคุโอกะ ซึ่งเป็นที่นิยมในหมู่นักเรียนญี่ปุ่นที่จะสอบเอนทรานซ์เข้ามหาวิทยาลัยหรือสอบเลื่อนชั้น
อนุสัญญาว่าด้วยสิทธิเด็ก
อนุสัญญาสหประชาชาติว่าด้วยสิทธิเด็ก () เป็นสนธิสัญญาเกี่ยวกับสิทธิมนุษยชนซึ่งกำหนดสิทธิในทางพลเมือง การเมือง เศรษฐกิจ สังคม สุขภาพ และวัฒนธรรม ของเด็ก โดยนิยามว่า เด็ก คือ มนุษย์คนใด ๆ ที่มีอายุต่ำกว่า 18 ปี เว้นแต่บรรลุนิติภาวะเสียก่อนตามกฎหมายในประเทศนั้น ๆ
ตามกฎหมายระหว่างประเทศแล้ว ประเทศที่ให้สัตยาบันแก่อนุสัญญานี้มีความผูกมัดที่ต้องปฏิบัติตามอนุสัญญา ผู้สอดส่องการปฏิบัติตาม คือ คณะกรรมการว่าด้วยสิทธิเด็ก (Committee on the Rights of the Child) ของสหประชาชาติ ซึ่งประกอบด้วยกรรมการจากประเทศต่าง ๆ ทั่วโลก คณะกรรมการนี้จะเสนอรายงานปีละครั้งต่อคณะกรรมาธิการชุดที่ 3 ของสมัชชาใหญ่สหประชาชาติ (Third Committee of the United Nations General Assembly) ซึ่งจะรับฟังถ้อยคำจากประธานกรรมการว่าด้วยสิทธิเด็กประกอบด้วย ส่วนข้อมติเกี่ยวกับสิทธิเด็กนั้น สมัชชาใหญ่จะเป็นผู้ออก
รัฐบาลประเทศที่ให้สัตยาบันแก่อนุสัญญาแล้วต้องรายงานหรือไปแสดงตัวต่อคณะกรรมการว่าด้วยสิทธิเด็กเป็นระยะ ๆ เพื่อให้คณะกรรมการตรวจสอบความคืบหน้าในการปฏิบัติตามอนุสัญญาและตรวจสอบสถานะของสิทธิเด็กในประเทศนั้น ๆ รายงานของรัฐบาลดังกล่าว ตลอดจนความเห็นหรือข้อวิตกที่คณะกรรมการจัดทำขึ้นเป็นลายลักษณ์อักษร จะเผยแพร่ไว้ในเว็บไซต์ของคณะกรรมการเอง
อนุสัญญานี้ สมัชชาใหญ่ตกลงรับและเปิดให้ลงนามเมื่อวันที่ 20 พฤศจิกายน ค.ศ. 1989 ซึ่งวันเป็นครบรอบ 30 ปีของปฏิญญาว่าด้วยสิทธิเด็ก (Declaration of the Rights of the Child) อนุสัญญาเริ่มใช้บังคับเมื่อวันที่ 2 กันยายน ค.ศ. 1990 อันเป็นวันที่ได้รับสัตยาบันจากประเทศต่าง ๆ ครบ 20 ประเทศ ปัจจุบัน มีประเทศเข้าเป็นภาคีแห่งอนุสัญญานี้แล้ว 196 ประเทศ ในจำนวนนี้รวมสมาชิกทุกรายของสหประชาชาติ ยกเว้นสหรัฐ
มีการตกลงรับพิธีสาร (protocol) จำนวน 2 ฉบับเมื่อวันที่ 25 พฤษภาคม ค.ศ. 200 ฉบับแรก คือ พิธีสารเลือกรับของอนุสัญญาว่าด้วยสิทธิเด็ก เรื่อง ความเกี่ยวพันของเด็กในความขัดแย้งกันด้วยอาวุธ (Optional Protocol to the Convention on the Rights of the Child on the Involvement of Children in Armed Conflict) ซึ่งห้ามให้เด็กเข้าไปเกี่ยวข้องกับความขัดแย้งทางทหาร ส่วนฉบับถัดมา คือ พิธีสารเลือกรับของอนุสัญญาว่าด้วยสิทธิเด็ก เรื่อง การขายเด็ก การค้าประเวณีเด็ก และสื่อลามกที่เกี่ยวกับเด็ก (Optional Protocol to the Convention on the Rights of the Child on the Sale of Children, Child Prostitution and Child Pornography) ซึ่งห้ามขายเด็ก ห้ามค้าประเวณีเด็ก และห้ามสื่อลามกเด็ก พิธีสารทั้งสองได้รับสัตยาบันจากประเทศกว่า 160 ประเทศแล้ว
มีการตกลงรับพิธีสารฉบับที่ 3 คือ พิธีสารเลือกรับของอนุสัญญาว่าด้วยสิทธิเด็ก เรื่อง กระบวนการติดต่อร้องเรียน (Optional Protocol to the Convention on the Rights of the Child on a Communications Procedure) เมื่อเดือนธันวาคม ค.ศ. 2011 และเปิดให้ลงนามเมื่อวันที่ 28 กุมภาพันธ์ ค.ศ. 2012 จนมีผลใช้บังคับตั้งแต่วันที่ 14 เมษายน ค.ศ. 2014
ฟุตบอลชิงแชมป์สโมสรโลก 2018
ฟุตบอลชิงแชมป์สโมสรโลก 2018 หรือ ฟีฟ่าคลับเวิลด์คัพยูเออี 2018 พรีเซนเท็ดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลก ครั้งที่ 15 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน. โดยครั้งนี้จัดขึ้นที่ประเทศสหรัฐอาหรับเอมิเรตส์.
เรอัล มาดริด คือทีมแชมป์เก่าที่จะต้องมาป้องกันแชมป์รายการนี้. พวกเขาได้สิทธิ์สำหรับทัวร์นาเมนต์นี้ในฐานะทีมชนะเลิศของ ยูฟ่าแชมเปียนส์ลีก ฤดูกาล 2017–18.
ขั้นตอนการคัดเลือกที่มีขึ้นสำหรับปี 2017–2018 รวมถึงครั้งเมื่อปี 2015–2016 เช่นการใช้ 2 ประเทศเจ้าภาพ ประเทศละ 2 ปี โดยเริ่มตั้งแต่เดือนกุมภาพันธ์ พ.ศ. 2557 สมาชิกของฟีฟ่าที่สนใจจะเป็นเจ้าภาพสามารถยื่นข้อเสนอได้ตั้งแต่ 30 มีนาคม พ.ศ. 2557 และส่งเอกสารในวันที่ 25 สิงหาคม พ.ศ. 2557 โดยคณะกรรมการของฟีฟ่าจะคัดเลือกเจ้าภาพในการประชุมที่ประเทศโมร็อกโก ในเดือนธันวาคม พ.ศ. 2557 แต่การตัดสินใจขั้นสุดท้ายล่าช้ากว่ากำหนดจนกว่าการประชมุคณะกรรมการบริหารของฟีฟ่าในวันที่ 19–20 มีนาคม พ.ศ. 2558.
โดยรายชื่อด้านล่างนี้คือประเทศที่สนใจในการเป็นเจ้าภาพการแข่งขันรายการนี้:
สหรัฐอาหรับเอมิเรตส์ได้รับการประกาศอย่างเป็นทางการว่าได้เป็นเจ้าภาพของปี 2017 และทัวร์นาเมนต์ในปี 2018 ในวันที่ 21 มีนาคม พ.ศ. 2558.
ด้านล่างนี้คือเจ็ดทีมที่ได้สิทธิ์เข้าแข่งขันทัวร์นาเมนต์นี้.
สองสนามแข่งขันคือ สนามกีฬาซายิดสปอตส์ซิตี ใน อาบูดาบี และ ฮัซซา บิน ซาเหย็ด สเตเดียม ใน อัล ไอน์.
การจับสลากสำหรับทัวร์นาเมนต์ได้จัดขึ้นเมื่อวันที่ 4 กันยายน ค.ศ. 2018, 10:00 CEST (), ที่สำนักงานใหญ่ฟีฟ่าในเมือง ซูริค, to decide the matchups of the second round (between the first round winner and teams from AFC, CAF, and CONCACAF), and the opponents of the two second round winners in the semi-finals (teams from CONMEBOL and UEFA). At the time of the draw, the identity of the teams from AFC, CAF and CONMEBOL were not known.
เวลาทั้งหมดเป็นเวลาท้องถิ่น, GST ().
เดวิดทาน
เดวิดทาน (; เกิด 13 พฤษภาคม 2533) เป็นนักฟุตบอลอาชีพชาวพม่า ปัจจุบันเล่นในตำแหน่งกองกลางให้กับฟุตบอลทีมชาติพม่า เดวิดได้ย้ายทีมอย่างกะทันหันไปชานยูไนเต็ดในเดือนพฤษภาคม พ.ศ. 2561
เดวิดทานร่วมทีมย่างกุ้งยูไนเต็ดเมื่อ พ.ศ. 2552 โดยลงเล่นให้กับย่างกุ้งยูไนเต็ดทั้งสิ้น 54 นัด ยิงได้ 8 ประตู ก่อนย้ายมาร่วมสโมสรชานยูไนเต็ดเมื่อเดือนพฤษภาคม พ.ศ. 2561
เดวิดทานเป็นแชมป์เมียนมาเนชันแนลลีก ถึง 2 สมัย แชมป์เอ็มเอฟเอฟคัพ (ปัจจุบันคือโล่นายพลอองซาน) 1 สมัยกับย่างกุ้งยูไนเต็ด และได้รับรางวัลนักฟุตบอลดาวรุ่งยอดเยี่ยมเมื่อ พ.ศ. 2554
กลุ่มภาษาออสโตรนีเซียน-เอิงเกอ
กลุ่มภาษาออสโตรนีเชียน-เอิงเกอ เป็นกลุ่มภาษาที่เสนอความสัมพันธ์ระหว่างตระกูลภาษาออสโตรนีเซียนและกลุ่มภาษาเอิงเกอ เผยแพร่โดย Blevins (2007) โดยกลุ่มภาษาเอิงเกอเป็นกลุ่มภาษาเล็กที่มีภาษาที่ยืนยันแล้วเพียงสองภาษา ในขณะที่ออสโตรนีเชียนเป็นหนึ่งในตระกูลภาษาที่ใหญ่ที่สุดในโลกที่มีภาษาหลายพันภาษา
ซอมี่นทู่น
ซอมี่นทู่น (; เกิด 20 พฤษภาคม 2535) เป็นนักฟุตบอลอาชีพจากพม่า ปัจจุบันลงเล่นในตำแหน่งกองหลังให้กับฟุตบอลทีมชาติพม่าและสโมสรฟุตบอลชลบุรีด้วยสัญญายืมตัวจากสโมสรฟุตบอลยะดะนาโบน เขาได้เหรียญทองแดงกับพม่าในการแข่งขันฟุตบอลซีเกมส์ 2011 เมื่อวันที่ 14 ธันวาคม พ.ศ. 2555 ซอมี่นทู่นย้ายจากสโมสรฟุตบอลมะกเวมาเซ็นสัญญา 3 ปีกับยะดะนาโบนด้วยค่าตัวเป็นสถิติของพม่า 120 ล้านจัต (140,350 ดอลลาร์) เขาได้รางวัลรองอันดับ 1 ในประกาศรางวัลนักฟุตบอลยอดเยี่ยมของเมียนมาเนชันแนลลีกเมื่อ พ.ศ. 2556
โบลว์แบ็ก (อาวุธปืน)
Blowback เป็นระบบการทำงานสำหรับอาวุธปืนที่บรรจุด้วยตัวเองซึ่งจะได้รับพลังงานจากการเคลื่อนที่ของตลับหมึกขณะที่ถูกผลักไปทางด้านหลังโดยการขยายก๊าซที่สร้างขึ้นโดยการจุดระเบิดของค่าจรวด
ระบบ blowback หลายแบบมีอยู่ภายในหลักการทำงานแบบกว้าง ๆ นี้โดยใช้วิธีการควบคุมการเคลื่อนที่ของสายฟ้า ในการดำเนินการส่วนใหญ่ที่ใช้การดำเนินการ blowback ก้นจะไม่ถูกล็อคโดยกลไกในขณะที่ยิง: ความเฉื่อยของสายฟ้าและสปริงหดตัวเมื่อเทียบกับน้ำหนักของกระสุน, การหน่วงเวลาของการเปิดกั้นจนกว่ากระสุนจะออกจากกระบอก รูปแบบของก้นบวดล็อคบางแบบใช้รูปแบบ blowback (ตัวอย่าง: การเริ่มต้นใช้ไพรเมอร์) เพื่อดำเนินการปลดล็อค
หลักการ blowback อาจถือได้ว่าเป็นรูปแบบการดำเนินการก๊าซที่ง่ายขึ้นเนื่องจากตลับหมึกมีลักษณะเป็นลูกสูบที่ขับเคลื่อนด้วยก๊าซผง หลักการปฏิบัติงานอื่น ๆ สำหรับอาวุธปืนที่บรรจุด้วยตัวเอง ได้แก่ การเคลื่อนไปข้างหน้าการทำงานของแก๊สและการหดตัว
อันนาส
ซูเราะฮ์อันนาส (, "มวลมนุษย์") เป็นซูเราะฮ์ที่ 114 หรือซูเราะฮ์สุดท้ายของอัลกุรอาน มีจำนวน6อายะฮ์ที่กล่าวถึงการขอให้พระเจ้า (อัลลอฮ์) ปกป้องตนเองจากชัยฏอน. มีซุนนะฮ์ให้อ่านซูเราะฮ์นี้ในตอนที่ป่วยหรือก่อนเข้านอน
ในซูเราะฮ์นี้ได้กล่าวถึง พระผู้เป็นเจ้า (อัลลอฮ์) ผู้ทรงเป็นพระเป็นเจ้าแห่งมนุษย์ชาติ และให้ขอให้พระองค์ปกป้องตนเองจากเสียงกระซิบของชัยฏอน (ซาตาน) และบรรดามนุษย์กับญินที่ชั่วร้าย
รายงานจากตัฟซีร อิบน์ คอติร ว่า มีบันทึกจากอบูซัยด์ว่า: ศาสดามุฮัมมัดได้ใช้ซูเราะฮ์นี้เพื่อปกป้องตนเองจากสายตาที่ชั่วร้ายจากญินและมนุษย์... บันทึกโดยอัต-ติรมีซีย์, อันนิซาอี และอิบน์ มาญะฮ์
แม่น้ำระยอง
แม่น้ำระยอง หรือคนท้องถิ่นเรียกว่า คลองใหญ่ เป็นแม่น้ำสายสั้น ๆ ในจังหวัดระยอง มีความยาวประมาณ 50 กิโลเมตร มีต้นกำเนิดจากเทือกเขากองซอง และเขาพนมศาสตร์ ไหลผ่านท้องที่อำเภอปลวกแดง อำเภอบ้านค่ายและผ่านตำบลท่าประดู่ ลงสู่ทะเลที่ตำบลปากน้ำ อำเภอเมืองระยอง ปากแม่น้ำที่ไหลลงสู่อ่าวไทย เป็นเพียงร่องน้ำที่ไหลผ่านสันทรายแคบ ๆ เท่านั้น โดยก่อนไหลสู่ทะเล แม่น้ำจะไหลคดเคี้ยวไปตามพื้นที่ราบ และแม่น้ำแตกกิ่งก้านสาขา วกวนจนเกิดเกาะแก่ง พื้นท้องแม่น้ำเป็นโคลนเลนและเป็นพื้นที่ป่าชายเลน มีสันทรายแคบ ๆ กั้นพื้นที่ทะเลด้านนอกที่เป็นพื้นทรายสะอาด รูปร่างของแม่น้ำช่วงนี้จึงเป็นเหมือนถุงยาวใหญ่ที่กักน้ำไว้ และมีทางออก ที่ปากถุงแคบ ๆ เพียงทางเดียว
บริเวณปากแม่น้ำระยอง มีพระเจดีย์กลางน้ำ สร้างเมื่อ พ.ศ. 2416 โดยพระยาศรีสมุทรโภคชัยโชค ชิตสงคราม (เกตุ ยมจินดา) ใช้เป็นสัญลักษณ์ของชาวเรือว่า ได้เดินทางมาถึงเมืองระยองแล้ว
เฟรดริกสตัด
เฟรดริกสตัด () เป็นนครและเทศบาลในเทศมณฑลเอิสต์ฟอลด์ ประเทศนอร์เวย์ เมืองยังเป็นศูนย์กลางปกครองของเทศบาล
เฟรดริกสตัดก่อตั้งขึ้นในปี ค.ศ. 1567 โดยพระเจ้าเฟรเดอริกที่ 2 แห่งเดนมาร์ก และตั้งขึ้นเป็นเทศบาลเมื่อวันที่ 1 มกราคม 1838 เทศบาลชนบทเกลมเมน (Glemmen) ได้รวมเข้ากับเฟรดริกสตัดเมื่อวันที่ 1 มกราคม 1964 จากนั้นเทศบาลชนบทบอร์เก (Borge), ออนซอย (Onsøy), คราเครอย (Kråkerøy) และรอล์ฟซอย (Rolvsøy) รวมเข้ากับเฟรดริกสตัดเมื่อวันที่ 1 มกราคม 1994 เมืองตั้งอยู่คร่อมแม่น้ำกลอมาที่บริเวณช่องแคบสแกเกอร์แรก
เฟรดริกสตัดเคยเป็นเมืองอุตสาหกรรมโรงเลื่อยขนาดใหญ่ เคยมีท่าเรือที่สำคัญในการส่งออกไม้ซุง และต่อมาได้ต่อเรือ จนได้ปิดไปในปี 1988 อุตสาหกรรมหลักในปัจจุบันคือ โรงงานเคมี และอุตสาหกรรมเบาอื่น ๆ
หมู่เกาะอีเจียน
หมู่เกาะอีเจียน (; ; ) เป็นกลุ่มเกาะในทะเลอีเจียน มีแผ่นดินใหญ่ของประเทศกรีซอยู่ทางทิศตะวันตกและประเทศตุรกีอยู่ทางทิศตะวันออก มีเกาะครีตอยู่ทางทิศใต้ มีเกาะโรดส์ คาร์พาทอส และคาซอสอยู่ทางทิศตะวันออกเฉียงใต้ ชื่อภาษากรีกโบราณของทะเลอีเจียนคือ "Archipelago" (ἀρχιπέλαγος, archipelagos) ที่ต่อมาประยุกต์ใช้กับหมู่เกาะ และในปัจจุบันได้ใช้คำนี้กันโดยทั่วไป ที่มีความหมายว่ากลุ่มเกาะ
แม่น้ำเปโชรา
แม่น้ำเปโชรา (; Komi: Печӧра; Nenets: Санэроˮ яха; ) เป็นแม่น้ำทางทิศตะวันตกเฉียงเหนือของประเทศรัสเซีย ไหลขึ้นไปทางเหนือลงสู่มหาสมุทรอาร์กติก ทางฝั่งทิศตะวันตกของเทือกเขายูรัล ส่วนใหญ่ของแม่น้ำไหลในสาธารณรัฐโคมี แต่ทางเหนือสุดไหลผ่านเขตปกครองตนเองเนเนตส์
สาธารณรัฐโคมี
สาธารณรัฐโคมี (; ; ) เป็นหนึ่งในเขตการปกครองของประเทศรัสเซีย (สาธารณรัฐ) มีเมืองหลวงคือ ซึคตึฟคาร์ สาธารณรัฐมีประชากร 901,189 คน จากข้อมูลสำรวจสำมะโนประชากรปี ค.ศ. 2010
มูตาเร
มูตาเร (Mutare หรือรู้จักในชื่อ อัมตาลิ (Umtali) จนถึงปึ ค.ศ. 1983) เป็นเมืองใหญ่เป็นอันดับ 4 ของประเทศซิมบับเว มีประชากรในเขตเมืองราว 188,243 คน และประชากรในเขตชนบทราว 260,567 คน เป็นเมืองหลวงของจังหวัดมานิคาแลนด์
สาธารณรัฐนอร์ทออสซีเชีย-อาลาเนีย
สาธารณรัฐนอร์ทออสซีเชีย-อาลาเนีย (; , "Respublikæ Cægat Iryston-Alani", ; ) เป็นหนึ่งในเขตการปกครองของประเทศรัสเซีย (สาธารณรัฐ) จากการสำรวจสำมะโนประชากรปี 2010 มีประชากร 712,980 คน มีเมืองหลวงคือ วลาดีคัฟคาซ
ชินซูกึน
ชินซูกึน (; 1993–2049) ขุนนางเกาหลีในยุค ราชวงศ์โชซ็อน เป็นราชเลขาในรัชสมัย เจ้าชายย็อนซัน พระราชาลำดับที่ 10 และเป็นพระบิดาของ พระนางทันกย็อง พระมเหสีองค์แรกของ พระเจ้าจุงจง พระราชาลำดับที่ 11
ชินซูกึนมีบทบาทสำคัญในการทำให้บ้านเมืองในยุคนั้นเกิดการนองเลือดอย่างหนักเมื่อเขาร่วมมือกับ อิม ซาฮง อดีตราชเลขาในรัชสมัย พระเจ้าซ็องจง พระราชาลำดับที่ 9 พระราชบิดาของเจ้าชายย็อนซันทูลยุยงเจ้าชายย็อนซันให้จัดการกับผู้มีส่วนเกี่ยวข้องในการทำให้ พระมเหสีเจฮ็อน อดีตพระมเหสีของพระเจ้าซ็องจงและพระราชมารดาของเจ้าชายย็อนซันต้องสิ้นพระชนม์
ทำให้มีขุนนางกลุ่มหนึ่งภายใต้การนำของ พัก วอนจง ที่ไม่พอใจในการกระทำของเจ้าชายย็อนซันได้ก่อการรัฐประหารต่อเจ้าชายย็อนซันเมื่อวันที่ 18 กันยายน พ.ศ. 2049 ซึ่งการรัฐประหารครั้งนี้เรียกว่า รัฐประหารพระเจ้าจุงจง
ส่งผลให้ชินซูกึนถูกสังหารในวันนั้นส่วน อิม ซาฮง ถูกเนรเทศและประทานยาพิษในวันนั้น ทางด้าน คิม จา-ว็อน ซึ่งเป็นมหาดเล็กหรือขันทีคนสนิทของเจ้าชายย็อนซันและในขณะนั้นเป็นเจ้ากรมมหาดเล็กที่ได้ชักจูงให้เจ้าชายย็อนซันลุ่มหลงในสุรานารีจนลืมราชกิจก็ถูกคณะรัฐประหารสังหารในวันนั้นเช่นกันและเจ้าชายย็อนซันก็ถูกปลดออกจากราชบัลลังก์พร้อมกับเนรเทศไปอยู่ที่ เกาะคังฮวา และสวรรคตในเวลาต่อมา รวมถึงพระสนม ชัง นก-ซู พระสนมองค์โปรดของเจ้าชายย็อนซันก็ถูกสังหารตามไปด้วย
น้ำแม่งัด
น้ำแม่งัด หรือ ห้วยแม่งัด เป็นสาขาของแม่น้ำปิง มีต้นน้ำอยู่ที่ดอยจิกจ้อง ดอยผาลาย และดอยผาเกี๊ยะ ตอนเหนือของทิวเขาผีปันน้ำตะวันตก ซึ่งล้อมรอบอำเภอพร้าวในจังหวัดเชียงใหม่ ไหลผ่านทุ่งนาใกล้ที่ว่าการอำเภอพร้าว ลงตามผืนนาและเนินเขาเข้าสู่อำเภอดอยสะเก็ด มาบรรจบกับน้ำแม่โก๋น น้ำแม่คาว แล้วไหลลงสู่แม่น้ำปิงที่ตำบลช่อแล อำเภอแม่แตง มีความยาวรวม 88.5 กิโลเมตร
น้ำแม่งัดมีเขื่อนแม่งัดสมบูรณ์ชลกั้นขวางลำน้ำ ตั้งอยู่ที่บ้านใหม่ ในอำเภอแม่แตง มีความจุน้ำ 265 ล้านลูกบาศก์เมตร
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน (; ) เป็นอนุสรณ์สถานสงครามในกรุงเบอร์ลิน ซึ่งถูกประกาศใน ค.ศ. 1972 อนุสรณ์สร้างขึ้นโดยสาธารณรัฐประชาธิปไตยเยอรมนีในช่วงที่เยอรมนียังถูกแบ่งประเทศ ปัจจุบันอนุสรณ์นี้เป็นอนุสาวรีย์เยอรมันหลักเพื่อระลึกถึงทหารโปแลนด์ที่เสียชีวิตในสงครามโลกครั้งที่สองและเป็นอนุสาวรีย์สำคัญของการต่อต้านระบอบนาซีของชาวเยอรมัน
อนุสรณ์ตั้งอยู่ที่ Volkspark Friedrichshain เขต Friedrichshain ในอดีตเบอร์ลินตะวันออก อนุสรณ์เกิดขึ้นในช่วงเวลาแห่งการปรับปรุงความสัมพันธ์ระหว่างเยอรมนีตะวันออกกับโปแลนด์ ในฐานะอนุสรณ์แห่งความร่วมมือระหว่างกองทัพโปแลนด์กับนักลัทธิคอมมิวนิสต์ชาวเยอรมันในการต่อสู้กับฟาสซิสต์ อนุสาวรีย์หินแกรนิตไซลีเซียสีเทาถูกออกแบบโดยประติมากรชาวโปแลนด์ Zofia Wolska และ Tadeusz Łodzian และประติมากรชาวเยอรมัน Arnd Wittig และ Günther Merkel กลางเสาเป็นเสาหินคู่ขนานขนาด 15 เมตร (ซึ่งเป็นโครงสร้างเดียว) โดยมีธงสีทองสัมฤทธิ์ บริเวณอนุสาวรีย์อยู่ที่เชิงเขาถูกปิดด้วยกำแพงที่จารึกคำขวัญของ ตาแดอุตช์ กอช์ชูชกอ ว่า "เพื่อความเป็นอิสระและเราของเรา" ในภาษาโปแลนด์ ("Za waszą i naszą wolność") และภาษาเยอรมัน ("Für eure und unsere Freiheit") และมีการแสดงตัวเลขของทหารโปแลนด์และกองทัพแดงพร้อมกับนักสู้ชาวเยอรมัน
กองทัพสามผู้คุ้มกัน
กองทัพสามผู้คุ้มกัน ( หรือ ) ถือกำเนิดขึ้นภายหลังจากสิ้นสุดสงครามประกาศเอกราชเม็กซิโก, โดย อากุสติน เด อีตูร์บีเด ผู้บัญชาการกองทัพสเปนแห่งลาตินอเมริกา และ บีเซนเต รามอน เกอเรโร ผู้บัญชาการกองกำลังกบฏ . The decree creating this army appeared in the Plan de Iguala, กองทัพสามผู้คุ้มกันในระยะเริ่มแรก มีหน้าที่ปกป้อง: ศาสนา, เอกราช, และ เอกภาพ. ในสมัยจักรวรรดิเม็กซิโกที่ 1 มีสถานะเป็นจักรวรรดิแห่งคริสต์จักรนิกายโรมันคาทอลิก, เป็นประเทศเอกราชจากสเปน, และ ต่อสู้กับอริราชศัตรู
24 กุมภาพันธ์ ค.ศ. 1821 เป็นวันสถาปนากองทัพสามผู้คุ้มกัน, ในห้วงเวลาดังกล่าว กองกำลังอยู่ในระหว่างสงครามประกาศเอกราชกับกองทัพอาณานิคมสเปน. จนถึงเดือนสิงหาคมในปีเดียวกัน อากุสติน เด อีตูร์บีเด และ อุปราชแห่งนิวสเปน ควน โอโดโนคู ได้ลงนามในสนธิสัญญาคอร์โดบาร์ สนธิสัญญาฉบับนี้ส่งผลให้ เม็กซิโกเป็นเอกราชจากสเปน. ในช่วงเวลาเดียวกันนั้น กองทัพสามผู้คุ้มเข้าร่วมสงครามครั้งสุดท้ายในBattle of Azcapotzalco สามารถเอาชนะกองทัพอาณานิคมสเปนได้อย่างเบ็ดเสร็จเด็ดขาด. วันที่ 27 กันยายน ได้มีการเดินทัพเขาสู่เมืองหลวง เม็กซิโกซิตี นำโดย นายพล อากุสติน เด อีตูร์บีเด ในฐานะผู้บัญชาการ เดินนำขบวนสวนสนามลอดผ่านซุ้มประตูชัย จึงถือเป็นวันการประกาศเอกราชของเม็กซิโก.
กำลังพลของกองทัพสามผู้คุ้มกันมีกำลังดังนี้ กำลังพลทหารราบ 7,616 นาย, ทหารม้า 7,755 นาย, ทหารปืนใหญ่ 763 นาย และ ปืนใหญ่ 68 กระบอก.
คุณพ่อหวานแหวว
คุณพ่อหวานแหวว เป็นละครโทรทัศน์ไทย ที่ถูกสร้างขึ้น ใน พ.ศ.2553 บทประพันธ์ของ โสภี พรรณราย ผลิตโดย บริษัท ดีด้า วิดีโอ โปรดักชั่น ออกอากาศทาง ทุกวัน พุธ - พฤหัสบดี ทางสถานีโทรทัศน์สีกองทัพบกช่อง 7
กีฬากอล์ฟในกีฬาแห่งชาติ ครั้งที่ 46
กีฬากอล์ฟในกีฬาแห่งชาติ ครั้งที่ 46 เริ่มขึ้นเมื่อวันที่ 20–23 พฤษจิกายน พ.ศ. 2561 ณ สนามกอล์ฟสันติบุรี โดยมีการแข่งขันอยู่ 2 ชนิดกีฬา ได้แก่ บุคคลชาย และบุคคลหญิง
อุทยานแห่งชาติศรีลานนา
อุทยานแห่งชาติศรีลานนา เป็นอุทยานแห่งชาติลำดับที่ 60 ของประเทศไทย มีเนื้อที่ประมาณ 878,750 ไร่ หรือ 1,406 ตารางกิโลเมตร มีเนื้อที่ใหญ่เป็นอันดับ 2 ของภาคเหนือ หรือใหญ่เป็นอันดับ 8 ของประเทศ มีพื้นที่ครอบคลุม 3 อำเภอในจังหวัดเชียงใหม่ คือ อำเภอแม่แตง อำเภอเชียงดาว อำเภอพร้าว มีแหล่งท่องเที่ยวทางธรรมชาติ เช่น น้ำตกม่อนหินไหล อ่างเก็บน้ำของเขื่อนแม่งัดสมบูรณ์ชล เป็นต้น เป็นหนึ่งใน 5 แห่งในโครงการจัดตั้งอุทยานแห่งชาติเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสมหามงคลเฉลิมพระชนมพรรษาครบ 5 รอบ วันที่ 5 ธันวาคม พ.ศ. 2530
ไทยลีก 4 ฤดูกาล 2562 – โซนภาคเหนือ
ไทยลีก 4 ฤดูกาล 2562 โซนภาคเหนือ () (เป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสิน) ฤดูกาลที่สามของไทยลีก 4 นับแต่ก่อตั้งลีกเมื่อ พ.ศ. 2560 มีทั้งหมด 10 สโมสรเข้าร่วมแข่งขันในฤดูกาลนี้ โดยในจำนวนนี้เป็นทีมสำรองของทีมในไทยลีกจำนวน 2 ทีมได้แก่สุโขทัยและสิงห์ เชียงราย ยูไนเต็ด และทีมสำรองของทีมในไทยลีก 2 อีก 1 ทีมได้แก่เจแอล เชียงใหม่ ยูไนเต็ด
สโมสรที่ชนะเลิศจากฤดูกาลที่แล้วได้แก่อุตรดิตถ์แต่ไม่สามารถเพลย์ออฟผ่านไปสู่ไทยลีก 3 ได้ จึงยังคงแข่งขันต่อไปในไทยลีก 4 ในขณะที่วัดโบสถ์ ซิตี้และแม่โจ้ ยูไนเต็ดเลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 แทนที่นครสวรรค์ที่ตกชั้นในฤดูกาลที่แล้ว
ฤดูกาล 2562 มี 10 สโมสรเข้าแข่งขันในโซนภาคเหนือ ได้แก่
หมายเหตุ: